
DR.31.07.2017                                                        11                   

 
Tuan Gobind Singh Deo [Puchong]: Terima kasih Tuan Yang di-Pertua. 

Soalan saya, bidang yang kita sebut berkenaan dengan kesalahan jenayah seksual ini 
satu bidang yang khusus. Jadi saya dengar apa yang disebut tadi berkenan dengan 
keperluan kita ada infrastruktur dan satu keadaan yang mana keterangan daripada 
mangsa boleh diambil dengan spesifik dan sebagainya. 

Soalan saya Yang Berhormat Menteri, selain daripada infrastruktur dari segi 
mahkamah, kelengkapan dan sebagainya, adakah kerajaan meletakkan sebarang syarat 
supaya hakim-hakim yang mendengar kes-kes sebegini diberikan kursus yang tertentu 
supaya mereka boleh lebih mengenali aspek-aspek yang perlu dikendalikan dalam kes-
kes sedemikian. Misal kata apabila mereka, when they deal with the evidence of mangsa 
dalam kes-kes sedemikian dan also yang mana mereka perlu melihat kepada pendapat-
pendapat yang diberikan oleh pakar-pakar seperti psychologist dan sebagainya.  

Adakah kerajaan juga mengambil kira bahawa selain daripada infrastruktur dari 
segi bangunan mahkamah dan sebagainya, apa yang perlu juga kemungkinan kita 
perlukan hakim-hakim yang mengendalikan kes-kes ini diberikan kursus-kursus tertentu 
supaya apa yang dilakukan boleh mencapai keadilan seperti mana yang dihasratkan 
melalui penubuhan mahkamah seperti ini. Terima kasih Tuan Yang di-Pertua. 

Dato’ Sri Azalina Dato’ Othman Said: Terima kasih Yang Berhormat Puchong. 
Sebenarnya memang apa yang dinyatakan oleh Yang Berhormat itu memang begitu 
tepat. Saya dalam jawapan tadi menyatakan bahawa hakim di dalam pertama di 
Putrajaya adalah hakim JUSA C. Ini bermakna bahawa apabila mahkamah ini 
diwujudkan, hakim diberikan kursus supaya mempunyai kepakaran bukan sahaja hakim 
tetapi juga termasuk pendakwa raya. Inilah yang dibincangkan bersama dengan Majlis 
Peguam Malaysia supaya peguam-peguam dalam bidang pembelaan kes ini juga 
diberikan pengkhususan bersama supaya keterangan yang diambil bukan sahaja 
daripada kanak-kanak tetapi juga daripada orang yang kena tuduh. 

Mengambil kira semua aspek bukan sahaja aspek-aspek apa yang sedang 
berlaku dan seterusnya. Itu sebabnya bagi kerajaan yang disebut tadi sebagai jawapan 
asal tadi special standard operating procedure (SOP) itu adalah garis panduan khas yang 
komprehensif untuk digunakan dalam mahkamah dan kemudian pengkhususan untuk 
hakim dan juga pendakwa raya dan juga peguam bela akan diwujudkan supaya 
mempunyai kepakaran dalam bidang ini. Terima kasih. 

 

6. Tuan Idris bin Haji Ahmad [Bukit Gantang] minta Menteri Pertanian dan 
Industri Asas Tani menyatakan berapakah jumlah import makanan asasi tahun 2016 
daripada negara luar dan apakah langkah penyelesaian jangka masa panjang 
Kementerian agar Malaysia tidak terlalu bergantung kepada negara luar dalam aspek ini. 

 

Timbalan Menteri Pertanian dan Industri Asas Tani [Dato’ Sri Haji Tajuddin 
bin Abdul Rahman]: Bismillahir Rahmanir Rahim, Assalamualaikum warahmatullahi 
wabarakatuh, salam sejahtera, salam negaraku Malaysia. 

Tuan Yang di-Pertua, terlebih dahulu saya mengucapkan terima kasih kepada 
Yang Berhormat dari Bukit Gantang yang mengemukakan soalan berkenaan dengan 
import makanan asasi tahun 2016 dari luar negara dan Yang Berhormat ingin tahu 
langkah penyelesaian jangka masa panjang supaya kita tidak bergantung sangat kepada 
import. 

Tuan Yang di-Pertua, saya ingin memaklumkan iaitu jumlah import makanan 
asasi terutamanya beras sebagai makanan asasi pada tahun 2016 ialah sebanyak 
47,670 tan metrik dengan nilai RM1.3 bilion. Kementerian Pertanian dan Industri Asas 
Tani melaksanakan langkah-langkah seperti berikut untuk menambah pengeluaran padi 
beras tempatan supaya kita jangan bergantung sangat kepada— tetapi sebenarnya 
import beras kita cuma lebih kurang 30 peratus sahaja dari keperluan dalam negara. 
Lebih kurang 70 peratus dikeluarkan oleh petani-petani kita sendiri. 

Walau bagaimanapun, kita ingin meningkatkan pengeluaran dengan pertama 
sekali membangunkan empat kawasan pembangunan pertanian Integrated Agricultural 
Development Agency (IADA) iaitu satunya di Pekan, keduanya di Rompin, Pahang dan 
Batang Lupar di Sarawak, yang keempat Kota Belud di Sabah. Keempat-empat kawasan 
ini dijadikan kawasan jelapang padi negara sebagai tambahan kepada jelapang padi 
yang sedia ada sebanyak lapan jelapang padi. 

 



Tuan Gobind Singh Deo [Puchong]: Terima kasih Tuan Yang di-Pertua. Soalan saya, bidang yang kita sebut berkenaan dengan kesalahan jenayah seksual ini satu bidang yang khusus. Jadi saya dengar apa yang disebut tadi berkenan dengan keperluan kita ada infrastruktur dan satu keadaan yang mana keterangan daripada mangsa boleh diambil dengan spesifik dan sebagainya. Soalan saya Yang Berhormat Menteri, selain daripada infrastruktur dari segi mahkamah, kelengkapan dan sebagainya, adakah kerajaan meletakkan sebarang syarat supaya hakim-hakim yang mendengar kes-kes sebegini diberikan kursus yang tertentu supaya mereka boleh lebih mengenali aspek-aspek yang perlu dikendalikan dalam kes- kes sedemikian. Misal kata apabila mereka, when they deal with the evidence of mangsa dalam kes-kes sedemikian dan also yang mana mereka perlu melihat kepada pendapat- pendapat yang diberikan oleh pakar-pakar seperti psychologist dan sebagainya. Adakah kerajaan juga mengambil kira bahawa selain daripada infrastruktur dari segi bangunan mahkamah dan sebagainya, apa yang perlu juga kemungkinan kita perlukan hakim-hakim yang mengendalikan kes-kes ini diberikan kursus-kursus tertentu supaya apa yang dilakukan boleh mencapai keadilan seperti mana yang dihasratkan melalui penubuhan mahkamah seperti ini. Terima kasih Tuan Yang di-Pertua. Dato' Sri Azalina Dato' Othman Said: Terima kasih Yang Berhormat Puchong. Sebenarnya memang apa yang dinyatakan oleh Yang Berhormat itu memang begitu tepat. Saya dalam jawapan tadi menyatakan bahawa hakim di dalam pertama di Putrajaya adalah hakim JUSA C. Ini bermakna bahawa apabila mahkamah ini diwujudkan, hakim diberikan kursus supaya mempunyai kepakaran bukan sahaja hakim tetapi juga termasuk pendakwa raya. Inilah yang dibincangkan bersama dengan Majlis Peguam Malaysia supaya peguam-peguam dalam bidang pembelaan kes ini juga diberikan pengkhususan bersama supaya keterangan yang diambil bukan sahaja daripada kanak-kanak tetapi juga daripada orang yang kena tuduh. Mengambil kira semua aspek bukan sahaja aspek-aspek apa yang sedang berlaku dan seterusnya. Itu sebabnya bagi kerajaan yang disebut tadi sebagai jawapan asal tadi special standard operating procedure (SOP) itu adalah garis panduan khas yang komprehensif untuk digunakan dalam mahkamah dan kemudian pengkhususan untuk hakim dan juga pendakwa raya dan juga peguam bela akan diwujudkan supaya mempunyai kepakaran dalam bidang ini. Terima kasih. 6. Tuan Idris bin Haji Ahmad [Bukit Gantang] minta Menteri Pertanian dan Industri Asas Tani menyatakan berapakah jumlah import makanan asasi tahun 2016 daripada negara luar dan apakah langkah penyelesaian jangka masa panjang Kementerian agar Malaysia tidak terlalu bergantung kepada negara luar dalam aspek ini. Timbalan Menteri Pertanian dan Industri Asas Tani [Dato' Sri Haji Tajuddin bin Abdul Rahman]: Bismillahir Rahmanir Rahim, Assalamualaikum warahmatullahi wabarakatuh, salam sejahtera, salam negaraku Malaysia. Tuan Yang di-Pertua, terlebih dahulu saya mengucapkan terima kasih kepada Yang Berhormat dari Bukit Gantang yang mengemukakan soalan berkenaan dengan import makanan asasi tahun 2016 dari luar negara dan Yang Berhormat ingin tahu langkah penyelesaian jangka masa panjang supaya kita tidak bergantung sangat kepada import. Tuan Yang di-Pertua, saya ingin memaklumkan iaitu jumlah import makanan asasi terutamanya beras sebagai makanan asasi pada tahun 2016 ialah sebanyak 47,670 tan metrik dengan nilai RM1.3 bilion. Kementerian Pertanian dan Industri Asas Tani melaksanakan langkah-langkah seperti berikut untuk menambah pengeluaran padi beras tempatan supaya kita jangan bergantung sangat kepada-- tetapi sebenarnya import beras kita cuma lebih kurang 30 peratus sahaja dari keperluan dalam negara. Lebih kurang 70 peratus dikeluarkan oleh petani-petani kita sendiri. Walau bagaimanapun, kita ingin meningkatkan pengeluaran dengan pertama sekali membangunkan empat kawasan pembangunan pertanian Integrated Agricultural Development Agency (IADA) iaitu satunya di Pekan, keduanya di Rompin, Pahang dan Batang Lupar di Sarawak, yang keempat Kota Belud di Sabah. Keempat-empat kawasan ini dijadikan kawasan jelapang padi negara sebagai tambahan kepada jelapang padi yang sedia ada sebanyak lapan jelapang padi.